Okresná prokuratúra Košice I 
Mojmírova 5, 041 47 Košice 1 	

Sp. zn. : 3 Pv 279/12/8802	Košice I, 6.11.2012
EEČ : 2-63-2-2012

U Z N E S E N I E

Trestná vec:	obvinený XXXXX a spol.  
Prečin:	Ublíženie na zdraví podľa § 156 odsek 1 Trestného zákona číslo 300/2005 Zbierky zákonov v znení zákona číslo 313/2011 Zbierky zákonov a iné trestné činy

Rozhodol: 	prokurátorka Okresnej prokuratúry Košice I
Podľa § 220 odsek 1 Trestného poriadku schvaľujem zmier uzavretý medzi: 
obvinenými:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
2.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
a
poškodeným:
1.	XXXXX
	dátum narodenia: XXXXX
	trvalé bydlisko: XXXXX
Obsahom zmieru je:
a.	Výška nahradenej škody alebo škody, na náhradu ktorej sa obvinený zaviazal: 943,20 € 
b.	Peňažná suma určená na všeobecne prospešné účely: 332,00 € 
c.	Konkrétny adresát peňažnej sumy určenej na všeobecne prospešné účely: nezisková organizácia XXXXX 
d.	Suma odovzdaná štátu na peňažnú pomoc obetiam trestnej činnosti: 166,00 € 

a súčasne podľa § 215 odsek 1 písmeno g) Trestného poriadku zastavujem trestné stíhanie obvinených
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
2.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
realizované policajtom OÚ vyšetrovania PZ XXXXX I pod spisovou značkou XXXXX
-	v  Košiciach dňa 12.5.2012 v čase okolo 05.00 hod. na križovatke ulíc Puškinova a Mlynská po predchádzajúcich slovných nezhodách fyzicky napadli XXXXX a to tak, že potom ako XXXXX  nasadol do pristaveného taxíka ho v tomto taxíku obaja najprv udierali päsťami do oblasti tváre a hlavy, potom XXXXX vystúpil von z taxíka a XXXXX ho okamžite chytil a hodil na zem, následkom čoho si XXXXX narazil ľavé koleno o hranu obrubníka, následne sa postavil, kedy došlo medzi ním a XXXXX k fyzickému zápasu, ktorý XXXXX už iba pozoroval, čím takto XXXXX spôsobili údermi päsťou na oblasť tváre početné pomliaždenia s opuchom tváre a obvinený XXXXX zlomeninu dolnej časti hrotu jabĺčka / apex / bez výraznejšieho posunutia úlomkov s odreninou ľavého kolena s dobou liečby a práceneschopnosťou od 12.5.2012 do 19.6.2012,

Odôvodnenie: 
Uznesením vyšetrovateľa Okresného riaditeľstva PZ v Košiciach, Odbor kriminálnej polície, XXXXX sp. zn. XXXXX zo dňa 12.5.2012 bolo podľa § 199 ods. 1 Trestného poriadku začaté trestné stíhanie a uznesením zo 4.7.2012 podľa § 206 ods. 1 Trestného poriadku vznesené obvinenie XXXXX a XXXXX pre prečin výtržníctva podľa § 20, § 364 ods. 1 písm. a) Trestného zákona a XXXXX aj pre prečin ublíženia na zdraví podľa § 156 ods. 1 Trestného zákona  na tom skutkovom základe, ako je to uvedené vo výrokovej časti tohto uznesenia.
Preskúmaním príslušného spisového materiálu som zistila, že v predmetnej trestnej veci sa koná o trestných činoch, na ktoré zákon ustanovuje trest odňatia slobody, ktorého horná hranica neprevyšuje hranicu stanovenú v ustanovení § 220 ods. 1 Trestného poriadku.
Obvinení a poškodený uzavreli dňa 4.9.2012 dohodu o zmieri, v rámci ktorej poškodený vyhlásil, že nakoľko škoda spôsobená trestným činom mu bola v plnej výške uhradená, jeho nároky na náhradu škody v predmetnej veci boli plne uspokojené a ani do budúcna si nebude voči obvineným uplatňovať žiadne ďalšie nároky. 
Obvinení slobodne, vážne, zrozumiteľne a určito vyhlásili, že spáchali skutok, za ktorý sú stíhaní, svoje konanie oľutovali a prisľúbili, že v budúcnosti sa vyvarujú takéhoto konania.
Dňa 30.8.2012 zložili na depozitný účet pre zmier Krajskej prokuratúry v Košiciach XXXXX peňažnú sumu vo výške po 166,- EUR na všeobecne prospešné účely, pričom 50% z uvedenej sumy je určených pre štát na pomoc obetiam trestnej činnosti a 50 % prináleží Neziskovej organizácii XXXXX
Táto suma je primeraná závažnosti spáchaného trestného činu.
Obvinení a poškodený s týmto spôsobom vybavenia veci vyslovili súhlas.
Vzhľadom na povahu a závažnosť spáchaného činu, na mieru akou bol trestným činom dotknutý verejný záujem, na osoby obvinených a na ich osobné a majetkové pomery som dospela k záveru, že takýto spôsob rozhodnutia je dostačujúci.
Preto som rozhodla tak, ako je to uvedené vo výrokovej časti tohto uznesenia.

Poučenie: 
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Dagmar Vargová
prokurátorka